Turneringen spilles på den kun tre år gamle bane på the Club at Old Stone i Bowling Green i Kentucky i USA. Der lægges ud med foursomes og Daisy Nielsen spiller sammen med Lisa Magurie, og om eftermiddagen står der Mixed Bestball på programmet. Tirsdag afsluttes der med singler. Ligesom i Ryder Cup er der 12 spillere - seks piger og seks drenge - på hvert hold. Junior Ryder Cup afgøres over to dage, men allerede onsdag venter der de 24 spillere en ny spændende oplevelse. Her skal de spille en 9 hullers venskabsmatch på Valhalla Golf Club. Det er den bane, som to dage senere danner ramme om Ryder Cup. Daisy - og hendes familie - har billetter til åbningsceremomien, ligesom de vil være på plads hele fredagen.

Referat:
14-årige Daisy Nielsen fra Frederikshavn er eneste skandinav på Europas Junior Ryder Cup hold. Turneringen som spilles i USA begynder mandag eftermiddag.